S-55/2018

Mál þetta, sem dómtekið var 7. mars sl., er höfðað með ákæru, útgefinni af lögreglustjóranum á höfuðborgarsvæðinu 30. janúar 2018, á hendur Í-kvk-þgf I-kvk-þgf Á-kvk-þgf, kt. 000000-0000, Hjaltabakka 8, Reykjavík, fyrir umferðar- og hegningarlagabrot sem hér segir:

I

Umferðarlagabrot, með því að hafa:

1. Miðvikudaginn 21. desember 2016 ekið bifreiðinni DY-926 svipt ökurétti suður Reykjaveg í Reykjavík uns lögregla stöðvaði aksturinn við Laugardalsvöll.

2. Þriðjudaginn 4. apríl 2017 ekið bifreiðinni AL-250 suður Borgarbraut í Borgarbyggð, uns lögregla stöðvaði aksturinn við Dílahæð, svipt ökurétti og óhæf um að stjórna henni örugglega vegna áhrifa ávana- og fíkniefna (í blóði mældist amfetamín 685 ng/ml og metamfetamín 400 ng/ml).

Telst framangreind háttsemi ákærðu í 1. og 2. tölulið varða við 1. mgr. 48. gr. umferðarlaga nr. 50/1987 auk þess sem háttsemi ákærðu í 2. tölulið telst einnig varða við 1., sbr. 2. mgr. 45. gr. a. laganna, allt sbr. 1. mgr. 100. gr. sömu laga með síðari breytingum.

II

Þjófnað, með því að hafa:

3. Laugardaginn 14. janúar 2017 í verslun Elko, Skeifunni 7 í Reykjavík, stolið Polaroid myndavél að verðmæti kr. 29.995,- og Samsung ferðahleðslu að verðmæti kr. 8995,- sem ákærða faldi innanklæða og gekk með út úr versluninni án þess að greiða fyrir.

4. Föstudaginn 10. febrúar 2017 í verslun Tölvulistans, Suðurlandsbraut 26 í Reykjavík, stolið JBL heyrnartólum og JBL hátalara, samtals að verðmæti kr. 57.649,- sem ákærða faldi innanklæða og gekk með út úr versluninni án þess að greiða fyrir.

5. Þriðjudaginn 15. febrúar 2017 í auðgunarskyni farið inn í Verslunarskóla Íslands, Ofanleiti 1 í Reykjavík, og þaðan stolið 66° norður úlpu að verðmæti kr. 89.900,-

6. Þriðjudaginn 21. febrúar 2017 í auðgunarskyni farið inn í Borgarholtsskóla, Mosavegi í Reykjavík, og þaðan stolið Nike Air Max skópari að óþekktu verðmæti.

7. Þriðjudaginn 25. apríl 2017, í félagi við G-kk-þf Þ-kk-þf K-kk-þf, kt. 240792-3979, í auðgunarskyni farið inn á lokað athafnasvæði Vöku, Skútuvogi 8 í Reykjavík og þaðan tekið ófrjálsri hendi úr bifreiðum sem þar stóðu: Adidas tösku, Skilsaw hjólsög, DWT stingsög, ýmsum hlutum í bifreiðainnréttingar, rafmagnsstykki, tveimur Kenwood hátölurum, tveimur Sony hátölurum, Warp línuskautum, rafdrifinni heftibyssu af óþekktri tegund, MasterCart verkfærakistu með ýmsum verkfærum, handlóð, verkfærakassa með fiskiönglum og handlóði, allt að óþekktu verðmæti.

Telst framangreind háttsemi ákærðu varða við 1. mgr. 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar. Þá er þess krafist að ákærða verði dæmd til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í apríl 1996. Samkvæmt framlögðu sakavottorði, dagsettu 26. janúar 2018, hefur ákærða í tvígang áður verið fundin sek um brot gegn 1. mgr. 45. gr. a. umferðarlaga nr. 50/1987. Annars vegar gekkst hún undir sektarrefsingu með lögreglustjórasátt, 20. júní 2014 og hins vegar hlaut hún dóm meðal annars fyrir brot gegn fyrrgreindu ákvæði, 19. janúar 2016. Þá hefur ákærða þrisvar sinnum hlotið refsingu fyrir brot gegn 48. gr. umferðarlaga nr. 50/1987. Gekkst hún undir sekt með lögreglustjórasátt 6. nóvember 2014 og hlaut hún dóma meðal annars fyrir brot gegn 48. gr., 19. janúar 2016 og 5. október 2016. Þá hefur ákærða hlotið fjóra dóma fyrir auðgunarbrot, nú síðast með dómi Héraðsdóms Reykjavíkur, uppkveðnum 31. mars 2017 en þá var hún dæmd til að sæta sex mánaða fangelsi. Var refsing eldri skilorðsdóms frá 8. september 2016 tekin upp og dæmd með í því máli. Þau brot sem ákærða er sakfelld fyrir í þessu máli samkvæmt 1. tl. I. kafla og 3-6. tl. II. kafla ákæru voru framin fyrir uppkvaðningu fyrrgreinds dóms frá 31. mars 2017 og verður ákærðu því dæmdur hegningarauki nú hvað þau brot varða, samkvæmt ákvæðum 78. gr. almennra hegningarlaga nr. 19/1940. Við ákvörðun refsingar verður litið til greiðrar játningar ákærðu sem og 77. gr. almennra hegningarlaga nr. 19/1940.

Með hliðsjón af framangreindu og sakarefni þessa máls þykir refsing ákærðu hæfilega ákveðin fangelsi í fjóra mánuði.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er ákærða svipt ökurétti ævilangt frá birtingu dóms þessa að telja.

Ákærða greiði málsvarnarþóknun skipaðs verjanda síns, K-kvk-ef E-kvk-ef H-kvk-ef lögmanns, 184.450 krónur, að meðtöldum virðisaukaskatti, og 93.401 krónu í annan sakarkostnað.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, Í-kvk-nf I-kvk-nf Á-kvk-nf, sæti fangelsi í fjóra mánuði.

Ákærða er svipt ökurétti ævilangt frá birtingu dómsins að telja.

Ákærða greiði málsvarnarþóknun skipaðs verjanda síns, K-kvk-ef E-kvk-ef H-kvk-ef lögmanns, 184.450 krónur og 93.401 krónu í annan sakarkostnað.

L-kvk-nf R-kvk-nf S-kvk-nf